**1. melléklet**

**ÚTTERVEZÉSI PROGRAM**

1. **VEGYES ELŐÍRÁSOK**

**Tervezési feladat:**

**Engedélyezési és kiviteli tervek elkészítése és engedélyeztetése az alábbi tartalommal:**

* Útépítési és csapadékvíz kezelési terv
* Forgalomtechnikai terv
* Ideiglenes forgalomkorlátozás és terelési útvonal kijelölés terve (amennyiben szükséges)
* Közműegyeztetések, kezelői és tulajdonosi hozzájárulások beszerzése
* Engedélyezési eljárás lefolytatása
* Árazott és árazatlan költségvetés készítése

**Adatbeszerzések, előzetes vizsgálatok:**

* Közmű adatbeszerzés, közműfeltárás
* Kiegészítő geodéziai felmérés,
* Burkolat állapot felvétel.

**Adatszolgáltatás a megbízó részéről:**

* Meghatalmazás eljárásokban történő képviseletre,
* Földhivatali tulajdoni lapok biztosítása az engedélyeztetéshez.

Az utcákat a tervezés során be kell járni az Önkormányzat által kijelölt személlyel. A tervezett megoldásokat, esetleges fakivágásokat egyeztetni szükséges. A végleges terven fel kell tüntetni a kivágásra kerülő fák fajtáját, főbb méreteit és a pótlásuk módját.

**Tervszállítás:**

* A terveket papíralapon az engedélyezési eljáráshoz szükséges példányszámon felül +6 példányban,
* valamint elektronikusan pdf formátumban a teljes dokumentációkat. Szerkeszthető formában a rajzi részeket dwg (2015) formátumban, táblázatokat excelben, szöveges részeket word-ben kérjük 1-1 pld CD, vagy DVD-n.

**Megjegyzés:**

* Tervező köteles a teljesítés során keletkező szerzői művek korlátozás nélküli, határozatlan idejű, kizárólagos és 3. személynek átadható szerzői jogokat átadni.
* Az engedélyezési eljárási illetékeket a megrendelő fizeti.
* Közreműködés a közbeszerzési eljárásban beérkezett kiegészítő tájékoztatás megválaszolásában.
* A terveket ismertetni kell az utcában érintett lakókkal, ingatlantulajdonosokkal. Megbízó erre a célra tárgyalótermet biztosít. A terveket engedélyezés, jóváhagyás előtt kell ismertetni. A tervismertetésről jegyzőkönyvet kell készíteni, és azt hitelesíttetni kell a tárgyaláson az Önkormányzat által kijelölt személlyel.

**2. melléklet**

**Részletes műszaki tartalom „Útépítési tervek elkészítése Gödön” ajánlati felhíváshoz.**

Göd Város Önkormányzata a lent felsorolt utak szilárd burkolattal történő felújítását, építését tervezi. Jelen ajánlattételi felhívás az utak tervezésére irányul. A tervezés során, annak megkezdése előtt a közműhelyzetet mind e-közmű, mind kutatóárok segítségével fel kell tárni.

A közművek figyelembevétele mellett elsődlegesen bakhátas utak tervezendők kétoldali szikkasztással, ahol ez nem megoldható, ott egyoldali esés és szikkasztó árok. Azokban az utcákban, ahol műszakilag indokolt (pl.: meredekség), a csapadékvíz befogadóba történő elvezetése tervezendő, vízjogi létesítési engedély megszerzése mellett.

**Béke út felújítása vasúttól Dunáig kb. 500 méter**

Beck Ö. Fülöp tér, József Attila utca. Kezdés a vasúti átjárótól, megoldandó a felszíni csapadékvíz elvezetés. Jelenleg a rácsos folyókák telítettek, vizsgálni kell az elvezetés módját, a szintbeni járdát ki kell emelni. Béke út jobb oldalon a József Attila utca felé teherbíró folyókát kell építeni, bekötve az árokba

Béke út-Pesti úti csomóponttól indulva az elöregedett, pályatest szűkítő japán akácokat ki kell venni, a csomópontot ki kell szélesíteni a jelenleg 3,6 m-ről 4,0 m-re. 4,0 m széles, bakhátas út javasolt, ahol arra lehetőség van, felszíni szikkasztó árkokat kell képezni figyelembe véve a kapubejárók, közművek stb. helyzetét.

Petőfi utcától a Duna felé 4,1 m széles süllyesztett szegélyes az út, mérete megtartandó, kialakítása bakhátas legyen.

Béke 18. előtt a burkolt rácsos betonelemek, helyenként kimozdultak a burkolat felőli oldalon helyre kell állítani oly módon, hogy a vízelvezetés működő képes legyen.

Béke 16.-nál található az utca egyik vízgyűjtő mélypontja, - előtte gyepráccsal burkolt szikkasztó árok van. Amennyiben az árok felőli oldalon a növényzet eltávolításra kerül a közlekedő jármű az árok közelsége miatt beleeshet az árokba, ezért a növényzet megtartandó, vagy rácsos fedés tervezendő. Béke 16.-nál az út túloldalán hasonló mély rácsos szikkasztó árok tervezése javasolt az összegyűlő felszíni víz szikkasztására kb. 13 m hosszban.

A Vasvári és Petőfi utca között a teljes keresztmetszetet újra kell tervezni kerítéstől kerítésig A Béke 15/a-val szemben gyepráccsal burkolt szikkasztó megoldás javasolt a járda és az útburkolat között.

A csomópontokban -ahol lehetséges- min. 4,0 m burkolatszélességet kell kialakítani. Az útirányok tájékoztató táblát javasolt áthelyezni az OTR mögül a főút irányába cca 10 méterrel közelebb a könnyebb észlelés és eligazodás okán.

Béke 14 előtt a Vasvári Pál felé kb. 8-10 m hosszban földmedrű szikkasztó árok kialakítása javasolt.

A padkán levő közlekedési akadályok eltávolítására javaslatot kell tenni, pl.: Béke 7 előtti betontömb, Béke 2. előtti akácfa.

A szegélyeket az út oldalesési viszonyainak, valamint a padka és járda magassági kialakításának megfelelően süllyesztett vagy "K" szegéllyel kell tervezni.

**Vörösmarty utca a Hétvezér utca és a Pázmány Péter utca között kb. 300 méter**

4,0 m széles, kétoldali esésű burkolat tervezése javasolt süllyesztett szegéllyel megtámasztva. Jelenleg jó állapotban levő stabilizált burkolata van.

**Délibáb utca kb. 300 méter**

Burkolat oldalirányú esését javasolt az északi oldal felé kialakítania közműhelyzetet figyelembe véve. A csapadékvízelvezetést szikkasztóárkokkal kell megoldani. A tervezés során épített forgalomcsillapítást kell betervezni.

**Ilona utca kb. 130 méter**

4,0 m széles, kétoldali esésű burkolat tervezése javasolt süllyesztett szegéllyel megtámasztva. A csapadékvízelvezetést szikkasztóárkokkal kell megoldani a Terv utcától a magaspontig, onnantól a Kádár utca felé árok nem szükséges.

**József Attila utca Alagút utca és a Nagy Ignác utca között, kb. 120 méter**

4,0 m széles, kétoldali esésű burkolat tervezése javasolt süllyesztett szegéllyel megtámasztva. Jelenleg jó állapotban levő stabilizált burkolata van. Mindkét oldalon, ahol lehet szikkasztó árokkal a jobb vízelvezetés érdekében. Közműfeltárás javasolt a tervezés megkezdése előtt.

**Rómaiak útja, kb. 800 méter**

A terület gyűjtőútja lesz, ezért a várható relatív gyorshajtás csökkentése érdekében, ahol lehet ún.” szlalom” nyomvonal vezetésű részeket javasolt tervezni. A helyszín rendelkezik ennek a műszaki megvalósítására alkalmas szélességgel (13,4 m), az előírt 6,0 m szélességet két ütemben valósítaná meg a város, a tervezés jelenleg az 1. ütemre vonatkozik. A csapadékvizeket a lehetséges helyeken szikkasztó árokkal, vagy a területen lévő elvezető rendszerre történő rákötéssel kell tervezni.

**Babits Mihály utca a Béke út és Nemeskéri-Kiss Miklós utca között, kb. 550 méter**

4,0 m széles, kétoldali esésű burkolat tervezése javasolt süllyesztett szegéllyel megtámasztva. A csapadékvizek rendezését szikkasztó árkokkal kell tervezni.

**Szamos utca kb. 350 méter**

4,0 m széles, kétoldali esésű burkolat tervezése javasolt süllyesztett szegéllyel megtámasztva. A csapadékvizek rendezését szikkasztó árkokkal kell tervezni.

**Csokonai utca kb. 300 méter**

21107 j. állami közút (Pesti út) és Csokonai utca 6. számnál lévő dombtető között 4,0 méter széles, egyoldali esésű (páros oldal felé) út tervezendő folyókával. A csapadékkvíz a Pesti úti árokba köt be.

Csokonai utca 6. számnál lévő dombtető-Dózsa György utca között 4,0 méter széles, vápás aszfaltút tervezendő kétoldali süllyesztett szegéllyel.

Dózsa György utca-Rákóczi út között 4,0 m széles bakhátas út tervezendő süllyesztett szegéllyel megtámasztva. A csapadékvizek rendezését szikkasztó árkokkal kell tervezni.

Amennyiben a méretezés kimutatja, hogy a szikkasztó árkok kapacitása nem elegendő, a csapadékvízelvezető túlfolyó rendszerrel bevezethető a Rákóczi út zöldfelületi sávjában lévő DN 600-as csapadékvízelvezető rendszerbe. Ekkor vízjogi létesítési engedély szükséges.

Göd, 2021. 08. 31.

Horváth Frigyes

13-15895, 13-59069

útépítési- fenntartási- és üzemeltetési szakmérnök

Márk Eszter

beruházási üi.

**3. melléklet**

**VÁROSI UTCÁK, UTAK ÉPÍTÉSÉHEZ, FELÚJÍTÁSÁHOZ TERVEZÉSI STANDARDOK**

**234/2020. (VIII. 5.) Kt. határozat alapján**

**ELFOGADOTT VÁLTOZAT**

**1. ELŐZMÉNY**

Göd Város Önkormányzatának Képviselő-testülete a felkérte a Beruházási és Városüzemeltetési Osztályt, hogy dolgozza ki a város útjainak és utcáinak új, egységes tervezési standardjairól szóló tervezetet.

Göd Város közigazgatási területén a 2-es számú főutat, a 21107-es és a 21313-es jelű utakat a Magyar Közút Nonprofit Zrt. kezeli és tartja karban. A többi út (néhány kivételtől eltekintve) a város kezelésében van, ezekre vonatkozik az alábbi előírás tervezet.

Példa a kivételekre: Villamos utca, Hernád köz, Pest megyéhez átkerült utak stb.





forrás: kira.gov.hu

**2. UTAK OSZTÁLYBA SOROLÁSA**

Az Önkormányzati kezelésű utak vonatkozásában útépítés, illetve útfelújítás esetén az alábbi tervezési szempontokat kell figyelembe venni.

Az e-UT 03.01.11 Közutak Tervezése Útügyi Műszaki Előírás szerint az érintett utakat tervezési osztályba kell sorolni és ennek megfelelően kell a tervezési feladatot elvégezni.

Ezen felül az alábbi 4 csoport valamelyikébe is be kell sorolni és ennek megfelelően kell a tervezési feladatot elvégezni.

* Városi illetékességű főút,
* gyűjtőút,
* mellékutca 4,5 m szélességig,
* mellékutca 6,0 m szélességig.

Megállapítandó azonban, hogy a tervezést a jelen előírások betartása mellett, azonban szigorúan a helyszíni adottságok figyelembevételével szükséges elvégezni. A leírtak általános jellegűek, melyektől szükség esetén indokolt és engedélyezett esetben el lehet térni.

**3. ÁLTALÁNOS TERVEZÉSI ELŐÍRÁSOK**

Jelen fejezetben leírtak minden tervezési osztályra egyaránt érvényesek.

Az útpálya burkolata minden esetben aszfalt kopóréteggel készül. A tervezett burkolatot minden esetben szegélyekkel kell megtámasztani. A szegély típusa alapesetben süllyesztett szegély, mely vízelvezetési, illetve más műszaki vagy forgalomtechnikai indokok miatt megváltoztatható „K” (rámpás), kiemelt vagy döntött szegélyre.

A dokumentációk minden részére kiterjedően a hatályban lévő Útügyi Műszaki Előírások az irányadóak.

**Készítendő dokumentáció tartalma új építés esetén (engedélyezés is kiviteli terv):**

1. Geodéziai felmérés
2. Közmű helyszínrajz
3. Egyesített útépítési és csapadékvíz rendezési terv
4. Szakági vízépítési terv (vízjogi létesítési engedély köteles műszaki tartalom esetén)
5. Forgalomtechnikai terv
6. Ideiglenes forgalomkorlátozás és terelési útvonal kijelölés terve (amennyiben szükséges)
7. Közműegyeztetések, kezelői és tulajdonosi hozzájárulások
8. Árazott és árazatlan költségvetés készítése

**Készítendő dokumentáció tartalma felújítás esetén:**

1. Geodéziai felmérés
2. Közmű helyszínrajz
3. Burkolat állapot felvétel
4. Egyesített útfelújítási és csapadékvíz rendezési terv
5. Szakági vízépítési terv (vízjogi létesítési engedély köteles műszaki tartalom esetén)
6. Forgalomtechnikai terv
7. Ideiglenes forgalomkorlátozás és terelési útvonal kijelölés terve (amennyiben szükséges)
8. Közműegyeztetések, kezelői és tulajdonosi hozzájárulások
9. Árazott és árazatlan költségvetés készítése

Az utak magassági kialakítását úgy kell tervezni, hogy lehetőleg a kapubehajtók és a gyalogos járdák szintje alatt alakuljon ki az útpálya szintje. Amennyiben csak közműkiváltással lehet a pályaszint süllyesztést elérni, úgy egyeztetni szükséges az önkormányzattal és nyilatkozat alapján folytatható a munka. Az utak hossz-szelvényében a látótávolságok meglétére ügyelni kell!

A kapubehajtók burkolattal való kiépítése nem része a tervezési feladatnak, de a kapubehajtók csatlakozását biztosítani kell 1,0 méteren belül a tervezett útpálya szintjéhez igazodva, zúzottköves stabilizációval, illetve a jelenleg meglévő burkolattal azonos helyreállítással.

Az utakat az egyszerűbb és olcsóbban kivitelezhetőség, a kisebb megvalósítási hibalehetőség és a Gödön jellemző keskeny szabályozási szélesség és a vízkezelés kisebb helyigénye miatt célszerű egyoldali 2,5%-os kereszteséssel megtervezni az utakat. Fő és gyűjtőút esetén meg kell vizsgálni a tetőszelvényes kialakítás lehetőségét.

A tervezéssel érintett és a keresztező utcákban kialakult burkolt járdák kapcsolatainak kialakításai is tervezési feladat részét képezik.

Általános alapelv amennyiben nincsen a közelben befogadó abban az esetben az utcák csapadékvizét nyílt szikkasztó földárokba kell gyűjteni. Műszaki szempontok alapján, amely helyeken indokolt ott gyeprácsos megerősítés betervezése szükséges. Indokolt esetben csőátereszt, zárt csatornát kell tervezni. Minden esetben szükséges a csapadékvíz rendezés felülvizsgálata.

Amennyiben az érintett szakaszon csapadékvíz elhelyezés még nem megoldott, ott a terveknek a négyéves visszatérési gyakoriságú mértékadó csapadék befogadására alkalmas csapadékvíz kezelést is tartalmaznia kell. Amennyiben a csapadékvíz elhelyezés már kiépült, ott a tervezés során annak megfelelőségét a négyéves visszatérési gyakoriságú mértékadó csapadék befogadására ellenőrizni kell. A szükséges fejlesztéseket, jókarba helyezéseket is tervezni kell.

A csapadékvizek kezelése tekintetében a megrendelői koncepció, hogy a tervezés során törekedni kell az ún. visszatartásos-elvezetéses hibrid rendszer kialakítására. A kis vizek helyben tartására és a zivatarok elvezetésére szolgáló rendszer tervezendő.

Az utcákat tervezés során be kell járni az Önkormányzat által kijelölt személlyel. A tervezett megoldásokat, esetleges fakivágásokat egyeztetetni kell. A végleges terven fel kell tüntetni a kivágásra kerülő fák fajtáját, főbb méreteit és pótlásuk módját.

A Polgármesteri Hivatalnak minden esetben készítenie kell egy tervezési programot, melyben a helyi adottságok szerinti műszaki javaslatoka, kéréseket és észrevételeket tünteti fel a tervező számára.
Ezt a leírást, melynek minden esetben jelen dokumentum mellékletét képezi, már a tervezői ajánlatkéréskor, felhíváskor annak mellékleteként a pályázók számára rendelkezésre bocsátja.

A terveket ismertetni kell az utcában érintett lakókkal, ingatlantulajdonosokkal. Megbízó erre a célra tárgyalótermet biztosít. A terveket engedélyezés, jóváhagyás előtt kell ismertetni. A tervismertetésről jegyzőkönyvet kell készíteni, és azt hitelesíttetni kell a tárgyaláson az Önkormányzat által kijelölt személlyel.

Tervszállítás:A terveket papíralapon az engedélyezési eljáráshoz szükséges példányszámon felül +4 példányban, valamint elektronikusan pdf formátumban a teljes dokumentációkat. Szerkeszthető formában a rajzi részeket dwg (2015) formátumban, táblázatokat excelben, szöveges részeket word-ben kérjük 1-1 pld CD, vagy DVD-n.

Tervező köteles a teljesítés során keletkező szerzői művek korlátozás nélküli, határozatlan idejű, kizárólagos és 3. személynek átadható szerzői jogokat átadni. Az engedélyezési eljárásokban tervező köteles részt venni.

**4. BESOROLÁSI OSZTÁLYONKÉNTI TERVEZÉSI ELŐÍRÁSOK**

* Városi illetékességű főút,
* gyűjtőút,
* mellékutca 4,5 m szélességig,
* mellékutca 6,0 m szélességig.

**Városi illetékességű főút, gyűjtőút**

A két besorolási osztály között nagy különbség nincsen, így azokat összevontan kezeljük.

Helyi fő- és gyűjtőút burkolatszélessége minimum 6,0 m kell legyen, ezen túl értendő a szegély.
A pályaszerkezetet cementstabilizációs alapréteggel kell tervezni. Az utat tartós burkolati jelekkel kell ellátni.

**Mellékutca 4,5 m szélességig, mellékutca 6,0 m szélességig.**

A két besorolási osztály csak szélességben tér el egymástól, így egy bekezdésben kezeljük.

Előírás szerint két irányú közlekedésre az az út alkalmas, amely 5,5 m széles. Ezt a szélességet
Göd nagy részén a mellékutcákban gazdaságilag és közlekedési szempontból sem célszerű kiépíteni.

A kiszolgáló- és lakó utakra vonatkozó burkolatszélesség minimum 4,5 m kell legyen.
Indokolt esetben hely hiányában ettől el lehet térni, az abszolút minimális burkolat szélesség 3,7 m, ahol szegélyekkel együtt 4,0 m a szélesség és ehhez 2x0,75m-es zúzottköves járható padka párosul.
A kiszolgáló- és lakó utakra vonatkozó burkolatszélesség amennyiben a forgalom és egyedi kialakítás indokolja maximum 6,0 m szélességűnek tervezendő.

A pályaszerkezetet zúzottköves alapréteggel kell tervezni, melytől indokolt esetben el lehet térni.
Ezen besorolási osztályú utaknál középső sávelválasztó burkolati jelek nem készülnek.

**5. KÖLTSÉGBECSLÉS**

Fenti műszaki tartalommal 2020. évi árszinten elkészítettük az útépítések várható költségeit 100 m hosszú szakaszra vonatkozóan, 10 db gépkocsi beálló csatlakozással.

Az útfelújítás költségei, nagyban szórhatnak tekintettel a jelenlegi állapotra, így esetenként egy jelenleg kiépítetlen szakasznál is többe kerülhet a meglévő pályaszerkezet elbontása végett.

* mellékutca 4,5 m szélességig: bruttó 24 millió Ft / 100 m
* mellékutca 6,0 m szélességig: bruttó 32 millió Ft / 100 m
* gyűjtőút: bruttó 38 millió Ft / 100 m
* Városi illetékességű főút: bruttó 40 millió Ft / 100 m